*/клубын лого энд оруулна/*

**ХӨЛБӨМБӨГИЙН ТОГЛОГЧ ХУДАЛДАХ, ХУДАЛДАН АВАХ ГЭРЭЭ**

Гэрээний дугаар\_\_\_

........ оны .... сарын ....-ны өдөр

Энэхүү Хөлбөмбөгийн тоглогч худалдах, худалдан авах гэрээ /цаашид “Гэрээ” гэх/-г нэг талаас \_\_\_\_\_\_\_\_\_\_\_\_\_\_\_\_\_\_\_\_\_\_\_\_ клуб /*РД:........................*/, түүнийг төлөөлөн \_\_\_\_\_\_\_\_\_\_\_\_\_\_\_\_\_\_\_\_ ажилтай \_\_\_\_\_\_\_\_\_\_ овогтой \_\_\_\_\_\_\_\_\_\_\_\_\_\_\_\_\_ /цаашид “**худалдагч клуб**” гэх/ ба ,

Тамирчин \_\_\_\_\_\_\_\_\_\_\_\_\_\_ овогтой \_\_\_\_\_\_\_\_\_\_\_\_\_\_\_\_ /*РД. .......................*/ нар /цаашид “**Тамирчин**” гэх/ ба ,

Нөгөө талаас \_\_\_\_\_\_\_\_\_\_\_\_\_\_\_\_\_\_\_\_\_\_\_\_ клуб /РД:*.......................*/, түүнийг төлөөлөн \_\_\_\_\_\_\_\_\_\_\_\_\_\_\_\_\_\_\_\_ ажилтай \_\_\_\_\_\_\_\_\_\_ овогтой \_\_\_\_\_\_\_\_\_\_\_\_\_\_\_\_\_ /цаашид “**худалдан авагч клуб**” гэх/ бид

Олон улсын хөлбөмбөгийн холбоо/FIFA/, Азийн хөлбөмбөгийн холбоо/AFC/, Монголын Хөлбөмбөгийн Холбоо /МХБХ/-ны дүрэм, журмууд, шийдвэрүүд, холбогдох эрх зүйн баримт бичгүүд болон Монгол улсын хүчин төгөлдөр хууль тогтоомжийг удирдлага болгон дараах нөхцлөөр харилцан тохиролцож байгуулав.

1. **ЕРӨНХИЙ ЗҮЙЛ**
	1. Энэхүү гэрээгээр худалдагч клуб, худалдан авагч клуб, тоглогч гурван талын хэлэлцээг зохицуулах бөгөөд худалдан авагч клуб тодорхой төлбөрийн нөхцөлтэйгөөр тоглогчийг өөрийн хүсэлтийнх нь дагуу худалдагч клубт шилжүүлэх, МХБХ-нд шилжүүлгийг мэдэгдэх, шилжүүлэх харилцааг зохицуулна.
	2. Тоглогч нь худалдагч клубийн нэрийн өмнөөс тэмцээн, тоглолтууд, бэлтгэл сургуулилт, уулзалтуудад оролцох болон хууль тогтоомжид нийцсэн бусад үйл ажиллагаанд хамрагдах, худалдагч клуб нь тамирчныг тэмцээн болон бэлтгэл сургуулилтад оролцуулах, тоглогчийг сайжруулан дээшлүүлэх, гэрээнд өөрөөр заагаагүй бол цалин хөлс, шагнал урамшуулал олгохтой холбогдсон хөлбөмбөгийн үйл ажиллагаанд талууд хамтран оролцох харилцааг зохицуулна.
2. **ГЭРЭЭНИЙ ХУГАЦАА**
	1. Талууд гэрээнд гарын үсэг зурж, баталгаажуулснаар гэрээ хүчин төгөлдөр үйлчилж эхэлнэ.
3. **ТӨЛБӨР**
	1. Худалдагч клуб болон худалдан авагч клуб талын харилцан тохиролцсоны дагуу шилжүүлгийн төлбөр .......................... төгрөг байна. Төлбөрийг гэрээ байгуулснаас хойш ажлын 1 хоногийн дотор худалдагч клубт төлнө.
	2. Худалдан авагч клуб нь тоглогчид сар бүр ......................... төгрөгийн цалин хөлс олгоно. */эсвэл нэг удаагийн .................................... төгрөгийн мөнгөн урамшуулал олгоно./*
4. **КЛУБҮҮДИЙН ЭРХ, ҮҮРЭГ**
	1. **Худалдан авагч клуб дараах эрх, үүрэгтэй:**
		1. Тоглогчийг харилцан зөвшилцөөнд үндэслэн худалдагч клбээс шилжүүлэн авах;
		2. Тоглогчийн шилжилт хөдөлгөөний бүртгэлийг зохих журмын дагуу системд оруулах;
		3. Худалдагч клубтэй тохиролцсон төлбөрийг клубт төлөх;
		4. Гэрээний хугацаанд тамирчин бэртэл, гэмтлээс урьдчилан сэргийлэх арга хэмжээг авах, бэртсэн гэмтсэн тохиолдолд эмчилгээ, сувилгаа, нөхөн сэргээлт зэргийг хариуцан, хяналт тавьж ажиллах;
	2. Клуб гэрээний хугацаанд тамирчныг гэнэтийн ослын /бэртэл гэмтэл/ даатгалд хамруулах;
		1. Тамирчныг бэлтгэл болон тэмцээн /тоглолт/-д шаардлагатай хувцас хэрэгслээр хангах;
		2. Тоглогчийн карьерт болон эрх ашигт нийцсэн шилжилт хөдөлгөөнийг хийх, тухайн тоглогчийг дараагийн клубт шилжүүлэх боломжоор хангаж хэлэлцээрийг хийнэ;
		3. ОУХБХ болон АХБХ-ны дүрэм журмууд болон МХБХ-ны дүрэм, журам болон тэдгээрт нийцүүлэн гаргасан үндсэн хэм хэмжээ, шийдвэрүүдийг мөрдөх.
	3. **Худалдагч клуб дараах эрх, үүрэгтэй:**
		1. Тоглогчийг харилцан зөвшилцөөнд үндэслэн худалдан авагч клубт шилжүүлэх, чөлөөлөх;
		2. Гэрээнд заасан төлбөрийг худалдан авагч клубээс шаардах;
		3. Хүний эрхийн хамгаалалтын нөхцлүүдийг сахин мөрдөх /үүнд тамирчдын эрхийг тэдэнд чөлөөтэйгээр тайлбарлан таниулах/;
		4. ОУХБХ болон АХБХ-ны дүрэм журмууд болон МХБХ-ны дүрэм, журам болон тэдгээрт нийцүүлэн гаргасан үндсэн хэм хэмжээ, шийдвэрүүдийг мөрдөх.
5. **ТАМИРЧНЫ ЭРХ, ҮҮРЭГ**
	1. Тамирчин дараах эрх, үүрэгтэй:
		1. Гэрээний 1.2 дахь хэсэгт заасан бүх үйл ажиллагаанд клубын удирдлага, дасгалжуулагчаас баталсан хуваарь болон зааврын дагуу тухай бүр тогтмол оролцох;
		2. Клубээс тогтоосон үед тоглогчид олгосон хувцас хэрэгслийг бэлтгэлийн болон тэмцээний үеэр хэрэглэх;
		3. Бие бялдрын хувьд өөрийгөө хөгжүүлэх болон эрүүл амьдралын хэв маягийг дэмжих;
		4. Согтууруулах ундаа, мансууруулах бодис, сэтгэцэд нөлөөлөх аливаа хорт бодисыг хэрэглэхгүй байх, тэдгээртэй холбоотой үйл ажиллагаа явуулдаг олон нийтийн газраар үйлчлүүлэхгүй байх;
		5. Тоглолт, бэлтгэл, сургалтын үеэр хүмүүст спортлог зан авир гаргаж, биеэ зөв авч явах, тоглолтын дүрмийг дагах, тоглолтод хамааралтай албаны хүмүүсийн шийдвэрийг хүлээн зөвшөөрч, сахин биелүүлэх;
		6. Гэрээний хугацаанд тамирчин клубээс гэнэтийн ослын /бэртэл гэмтэл/ олговор авах;
		7. Холбооны дүрэм, журмууд, ОУХБХ, АХБХ, МХБХ-ны тушаал, тогтоол, захирамжууд болон тэдгээрт нийцүүлэн гаргаж баталсан шийдвэрүүдийг дагаж мөрдөх.
6. **СЭРГЭЭШ**
	1. Клуб болон тоглогч нь Допингийн эсрэг хүчин төгөлдөр үйлчилж байгаа дүрэм, журмуудыг дагаж мөрдөнө.
	2. Сэргээш хэрэглэх гэж Дэлхийн Допингийн эсрэг байгууллагаас баталдаг хориглосон жагсаалтад буй бодисыг хориглосон арга хэрэгслээр хэрэглэхийг хэлнэ.
	3. Клуб сэргээш хэрэглэсэн нь нотлогдсон тоглогчид зохих арга хэмжээ авах, гэрээг хэрэг бүрт ялгавартай хандах зарчимд үндэслэн цуцлах эрхтэй.
7. **МӨРИЙТЭЙ ТОГЛООМ БОЛОН ТОГЛОЛТ НАЙМААЛЦАХ**
	1. Клуб болон тоглогч нь МХБХ болон мөрийтэй тоглоом, тоглолт наймаалцахын эсрэг үйл ажиллагаа явуулдаг олон улсын хөлбөмбөгийн байгууллагаас гаргасан бүхий л баримт бичиг, хэм хэмжээнд захирагдана.
	2. Талууд МХБХ-ноос зохион байгуулсан тэмцээний тоглолтын үйл явц болон үр дүнгийн талаар мөрий тавих болон түүнтэй төсөөтэй үйл ажиллагаанд өөрийн болон гуравдагч этгээдэд ашигтай байдал шууд болон шууд бусаар бий болгохгүй байна.
8. **ТОГЛОГЧИЙН МАРКЕТИНГИЙН ЭРХ**
	1. Тоглогч хөл бөмбөгийн спортыг дэмжих, клубийн үйл ажиллагааг сурталчлах зорилгоор клубын тогтоосон аливаа сурталчилгааны үйл ажиллагаанд оролцоно.
	2. Тоглогч сурталчилгааны үйл ажиллагаанд клубын олгосон хувцас хэрэгслийг өмсөнө.
	3. Клуб нь тоглогчийн маркетинг дахь дүр төрхийн эрхийг бүхлээр ба/эсвэл хэсэгчлэн ашиглах эрхтэй байх хэдий ч тоглогч клубын удирдлага, хамтран ажиллагч спонсор байгууллагатай үл харшлах зарчмаар өөрийн дүр төрхийг ашиглах эрхийг хадгална.
	4. Клуб болон тоглогч нар дээрх үйл ажиллагаанд МХБХ-ны маркетинг сурталчилгааны ерөнхий зарчим, чиглэлийг баримтална.
9. **САХИЛГА БАТ, ЁС ЗҮЙ**
	1. Клуб тоглогчийн дагаж мөрдөх клубын дотоод журамтай байх ба үүнд сахилга бат, тоглогчийн зан байдал, үйл ажиллагаа, мөн журам зөрчсөн тохиолдолд ногдуулах сахилгын шийтгэлийг заана. Клуб тоглогчоор гэрээнд гарын үсэг зуруулахдаа тус журмыг түүнд урьдчилан танилцуулна.
10. **ГЭРЭЭГ ЦУЦЛАХ**
	1. Клуб болон тоглогч нь онцгой нөхцлөөр гэрээг цуцлах хэлцэлд тэгш эрхтэй байна.
	2. Онцгой нөхцөл үүссэн гэрээ нь зөвхөн тодорхой тохиолдолд цуцлагдана. /ОУХБХ-ны Тоглогчийн статус ба шилжилт хөдөлгөөний журмын дагуу/
11. **МАРГААН ШИЙДВЭРЛЭХ**
	1. Талуудын хооронд үүссэн маргааныг харилцан зөвшилцөх замаар шийдвэрлэнэ.
	2. Хэрэв зөвшилцөлд хүрч чадахгүй тохиолдолд ОУХБХ-ны болон МХБХ-ны Тоглогчдын статус ба шилжилт хөдөлгөөний журмын дагуу шийдвэрлүүлнэ.
	3. Клуб болон тоглогчийн хоорондын гэрээнээс үүдэлтэй хохирол, нөхөн төлбөртэй холбоотой маргааныг Монгол улсын хууль тогтоомжийн дагуу шийдвэрлүүлж болно.

1. **БУСАД ЗҮЙЛ**
	1. Гэрээг 3 ижил хувь байгуулах ба тоглогч, клуб, МХБХ-нд хүлээлгэн өгсөн хувь тус бүр хууль зүйн адил хүчинтэй байна.
	2. Гэрээ, түүнд оруулсан нэмэлт өөрчлөлтүүд нь гагцхүү талуудын гарын үсэг зурснаар хүчин төгөлдөр болно.
	3. Хэрэв гэрээнд орчуулга хийсэн бол талууд Монгол хэл дээрх гэрээг үндсэн эх хувь гэж үзнэ.
	4. Гэрээ болон түүний бүхий л хавсралт нь нууц байх бөгөөд хууль тогтоомжид зааснаас бусад тохиолдолд нөгөө талын бичгээр өгсөн зөвшөөрөлгүйгээр гуравдагч этгээдэд гэрээг ил гаргахыг хориглоно.
2. **ГЭРЭЭ БАЙГУУЛСАН ТАЛУУД**

|  |  |  |
| --- | --- | --- |
| **ХУДАЛДАН АВАГЧ КЛУБ:***Төлөөлөгчийн нэр:*Клубийн нэр:Гар утас: И-мэйл хаяг:Гарын үсэг:  | **ХУДАЛДАГЧ КЛУБ:** *Төлөөлөгчийн нэр:*Клубийн нэр:Гар утас: И-мэйл хаяг:Гарын үсэг: | **ТОГЛОГЧ:***Нэр:*Гар утас: И-Мэйл хаяг:Гарын үсэг: |
| Огноо: | Огноо: | Огноо: |